Lørdag opstod der røgudvikling i kabinen et mindre fly af typen Cessna. Det måtte derfor foretage en nødlanding i Aalborg Lufthavn kort før klokken 13. Ifølge oplysninger fra Flightradar, var flyet i luften ganske kort tid. Det lettede 12.36, men nødlandede allerede klokken 12.43. Flyet havde kurs mod Tyrkiet. Der er tale om et lille fly - et såkaldt business jet - med to piloter og to passagerer. De fire personer er uskadte, men kørt til Aalborg Universitetshospital til kontrol for røgforgiftning, lyder meldingen fra Nordjyllands Politi. Det er uvist, hvad der var årsag til røgudviklingen. Havarikommissionen for civil luftfart er underrettet og undersøger flyet nærmere. Hændelsen behandles fremadrettet af havarikommissionen for civil luftfart, hvorfor politiet ikke har yderligere oplysninger i hændelsen, oplyser Nordjyllands Politi.

Referat:
Besætning og passagerer er sendt til tjek på sygehuset.